Samuel Massie

Samuel Massie (født 1992 i Bergen) er en norsk eventyrer, foredragsholder, programleder, forfatter og debattant.

Massie ble kjent for det norske folk i 2011, da han deltok på Berserk-ekspedisjonen til Antarktis sammen med kapteinen Jarle Andhøy og tre andre kamerater. Målet var å nå sydpolen og hedre Roald Amundsen 100 år etter han først erobret sydpolen. Seilaset fikk et tragisk utfall da skuta med tre ombord forsvant sporløst i Sørishavet. Båten og mannskapet har aldri blitt funnet.

Han har senere seilt til Antarktis for å søke etter båten, hvor de blant annet i 2012 ble prøvd stoppet av tre marinefartøy og to søkefly, utsendt av newzealandske myndigheter. Men de gjennomførte allikevel ekspedisjonen. Ved retur til Chile ble mannskapet feilaktig fengslet med mistanke om kidnapping og menneskesmugling av maorihøvdingen Busby Noble, men ble løslatt to uker senere. Det har senere vært flere rettssaker hjemme i Norge samt bøter som har blitt iført ekspedisjonslederen.

Han har skrevet boken Hold fast! som er en selvbiografi om hvordan han gikk fra å være skoletaper og på kant med loven til å bli en målbevisst polfarer.

Han tar også et klart oppgjør med det såkalte diagnose-samfunnet.

I perioden 2014–2020 holdt han over 1000 foredrag for skoler og bedrifter.

Mens Samuel jobbet som programleder for Skal vi danse i 2016 fikk bestefaren hans kreft. Det førte til at han avsluttet sitt arbeid der og tok sin da 83år gamle bestefar med ut på en verdensreise. De reiste av og på i flere år og duoen har senere holdt mange foredrag sammen om «kunsten å leve».

I 2021 ble han utnevnt ved kongelig resolusjon til å sitte i NOU med mandat for offentlig utvalg om folkehøgskolene, for å vurdere folkehøgskolens plass i samfunnet.

Noen av TV-programmene han har vært med på:
 Sjøsprøyt (NRK)
 Berserk mot sydpolen (TV Norge)
 Søket etter Berserk (TV Norge)
 Tangeruddampen (TV Norge)
 Skal vi danse – deltaker (TV 2)
 Skal vi danse – programleder (TV 2)
 Rett fra hjertet – med Solveig Kloppen og Samuel Massie (TV 2)
 Samuel og Bestefar sesong 1 og 2 (TV 2)

Referanser

Kilder

Eksterne lenker 
 
 

Norske forfattere
Programledere for TV 2
Seilere
Personer fra Bergen kommune